Study of state-dependent allosteric cholesterol binding sites in adenosine A2A, A1 receptors using coarse-grained molecular dynamics simulations in plasma mimetic membranes
Authors: Τζωρτζίνη Ευπραξία 
Published: February 2023

Για αυτή τη διατριβή, χρησιμοποιήθηκαν προσομοιώσεις μοριακής δυναμικής αδροποιήμενων προτύπων (Coarse Grained MD) προκειμένου να μελετηθούν οι αλληλεπιδράσεις πρωτεΐνης-χοληστερόλης για τις διαφορετικές καταστάσεις ενεργότητας του υποδοχέα αδενοσίνης A2A (A2AR) και του υποδοχέα αδενοσίνης A1 (A1R) και να προβλεφθούν νέες θέσεις δέσμευσης χοληστερόλης συμπεριλαμβανομένων των αμινοξέων με υψηλό χρόνο παραμονής της χοληστερόλης σε τρεις βιολογικά σχετικές μεμβράνες και συγκεκριμένα τις: 1-παλμιτοϋλ-2-ελαιοϋλ-sn-γλυκερο-3-φωσφοχολίνη (POPC): χοληστερόλη, POPC: χοληστερόλη: διφωσφορική φωσφατιδυλινοσιτολη (ΡΙΡ2) και σε μεμβράνη που προσομοιάζει την κυτταρική πλασματική μεμβράνη.Σε σύγκριση με την POPC-χοληστερόλη και την POPC-PIP2-χοληστερόλη, η μεμβράνη που προσομοιάζει την κυτταρική πλασματική μεμβράνη βρέθηκε ότι περιγράφει καλύτερα τις θέσεις δέσμευσης χοληστερόλης που είχαν ανιχνευθεί σε άλλες μελέτες για την ανενεργή κατάσταση του A2AR και αποκάλυψε τις θέσεις δέσμευσης με αμινοξέα με μεγάλους χρόνους παραμονής της χοληστερόλης. Κατά τη χρήση της μεμβράνης που προσομοιάζει την κυτταρική πλασματική μεμβράνη και τη γραφική παράσταση αμινοξέων με χρόνο παραμονής χοληστερόλης ≥ 2 μs, οι προσομοιώσεις αδροποιημένων προτύπων κατέγραψαν προφανέστερα τις αλληλεπιδράσεις χοληστερόλης-πρωτεΐνης. Υπολογίστηκαν επίσης οι θέσεις δέσμευσης για τους υποδοχείς A1R και A2AR στις οποίες η χοληστερόλη είναι συνδεδεμένη με αμινοξέα για μεγάλο χρόνο παραμονής. Για τον υποδοχέα A2AR στην ανενεργό κατάσταση εντοπίστηκε μία ακόμη θέση δέσμευσης σε σύγκριση με τις ήδη διερευνημένες θέσεις. Για την ενεργή κατάσταση του υποδοχέα A2AR, ταυτοποιήθηκαν τρεις νέες θέσεις δέσμευσης, για την ενεργή κατάσταση του A1R τρεις νέες θέσεις δέσμευσης και τέλος για την ανενεργή κατάσταση του A1R δύο νέες θέσεις δέσμευσης.Όταν οι υποδοχείς βρίσκονται στις ενεργές καταστάσεις, η χοληστερόλη βρέθηκε να συνδέεται με αμινοξέα για πολύ μεγαλύτερο χρόνο παραμονής σε σύγκριση με την ανενεργή κατάσταση τόσο για τον υποδοχέα A2AR όσο και για τον A1R. Η σταθερότητα των προσδιορισμένων θέσεων δέσμευσης στους υποδοχείς αυτούς που υπολογίστηκαν με τις προσομοιώσεις αδροποιημένων προτύπων διερευνήθηκαν επιπρόσθετα χρησιμοποιώντας υπολογισμούς δυναμικού μέσης δύναμης χρησιμοποιώντας δειγματοληψία ομπρέλας. Οι θέσεις δέσμευσης αυτές, που βρέθηκαν να έχουν αμινοξέα στα οποία η χοληστερόλη έχει μεγάλο χρόνο παραμονής είτε στην ενεργή ή στην ανενεργή κατάσταση του υποδοχέα A2AR βρέθηκε να έχουν ρηχά ελάχιστα ελεύθερης ενέργειας σύνδεσης σε σύγκριση με τις σχετικές θέσεις δέσμευσης στον υποδοχέα A1R, υποδηλώνοντας έτσι, ισχυρότερη σύνδεση της χοληστερόλης στον υποδοχέα A1R. (δηλαδή, γενικά υψηλότερα ποσοστά συσχέτισης), ωστόσο αυτό μένει να αποδειχθεί πειραματικά.Οι διαφορές στις θέσεις δέσμευσης, στις οποίες η χοληστερόλη σταθεροποιείται και αλληλοεπιδρά με αμινοξέα με μεγάλο χρόνο παραμονής, μεταξύ ενεργής και ανενεργής κατάστασης του A1R και του A2AR μπορεί να είναι σημαντικές για τη λειτουργεία και τη σύνδεση του ορθοστερικού αγωνιστή ή ανταγωνιστή και μπορούν να χρησιμοποιηθούν για το σχεδιασμό αλλοστερικών ρυθμιστών που μπορούν να συνδέονται μέσω λιπιδικών μονοπατιών.